คือมีอะไรกับแฟนแต่จะกินยาคุมต้องกินตอนไหนคะ ประจำมาประมานปลายเดือนเราต้องรอประจำเดือนมาหรอคะ
สวัสดีค่ะ สมอย,หากจะมีเพศสัมพันธ์ ก็ควรใช้ถุงยางอนามัยป้องกัน โดยหากใช้ได้อย่างถูกต้อง ไม่มีการฉีกขาดหรือรั่วซึม ก็ไม่จำเป็นต้องทานยาคุมฉุกเฉินใดๆ แต่หากไม่ไดใช้ถุงยางอนามัย ก็ต้องทานยาคุมฉุกเฉินป้องกัน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดค่ะสำหรับยาคุมกำเนิด โดยปกติ ควรทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันทีค่ะ หากไม่ได้ทานภายใน 1-5 วันของการมีประจำเดือน โดยปกติ ต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะ